Murcianu (palra)

El murcianu o panochu es un conjuntu de rasgus dialetalis essestentis nel castellanu própiu de Múrcia, que junta el castú, el andalús, i las palras manchegas conhorma el castellanu meriyonal peninsulal. Se palra ena cuenca el Segura.

 Jografía 
El murcianu se destiendi por tola previncia de Murcia, parti dela Previncia d'Alicanti (las localiáis de Villena, Sax, Salinas, Elda i Aspe), i la Previncia d'Albaceti.

 Caraitirísticas 

 Conservación de f- anicial en angunus topónimus. ex: El Fenazar, Ferriol, Fontanar, Fontanilla, Fonseca. Tamién en angunus topónimus d'origi moçarabi: La Fausilla (de falce, col ditongu au conservau) i Ficaria (de 'higuera', cona consonanti sorda mantenía).
 Huélligas d'enfrugencia aragonesa o catalana en angunas vozis que conservan la consonanti sorda entrivocálica: cayata, cocote, acachar, pescatero (pescaeru), yatear (acezal), atoba (adobe).
 D'origi aragonés: la conservación del grupu -ns- en parabras comu ansa (agarraera), pansío (mustiu), panso (passau), suspensar (sopessal), etc.
 Comu nel catalán, se paladaliça la l- anicial en munchas cassionis: llampar, llampear (relampagueal), llampío i llampo (relámpagu), llampuga (aspeci de peci), llanda (lata), llanquete, llatido (latíu), llengua (luenga), lletura (letura), lluegu (aluegu), etc.
 Tamién comu en catalán i aragones, se conserva en angunas vozis los grupus anicialis pl-, cl-, fl-. ex: flamarada (llamareta), planaje (varita real), etc.
 Ena prenuncia, se gasta l'africada c en varias equivalencias valencianas en ves dela velal sorda castillana. ex: minchar (comel), panocha (n'aragonés panolla i valencianu panotxa), regachar, rodacha, etc.
 El ditongu ei abri la su e. ex: azaiti (azeiti), sais, etc.
 Dessapaicin angunas consonantis en munchas parabras. ex: piojar (peujal), caeza (cabeça), toillu (tobillu), etc.
 La -d- entrivocálica dessapaíci. ex: escullar (escullal), bebía, bufío (bufíu), crúo (crúu), ciazo (ceaçu), pesambre (desazón), sábao (sábau), etc.
 El sufiju -algu se hazi -ajo, paicíu a lu cómu se hazi en Bajós. ex: noviajo (novialgu), mayorajo (mayoralgu), etc.
 El rehuerçamientu nasal ocurri munchu. ex: bolinche, henchizar, romanza, lenjus, muncho, etc.
 Restitición por r d'implossivas en parabras con grupus cultus. ex: arto (en ves de "acto", astu), dirno (en ves de "digno", dinu), orsequio (en ves de "obsequio", ossequiu), armósfera (en ves de "atmósfera", almósfera), etc.
 La -r- entri vocalis dénticas sueli perdel el su elimentu vocálicu. ex: grapá (en ves de "garapada"), drecho (en ves de "derecho", derechu), abriguar (en ves de "averiguar", abrigual o verigual), torzón (en ves de "torozón", torçón), abrujarse (en ves de "aburujarse"), brujón (en ves de "burujón", gorullón), etc.

 Tratamientu delas -r i -l implossivas 
Se dentifican pol compretu -r i -l improssivas. ex: farta (en ves de "falta", halta), er (en ves de "él"), árto (en ves de "álto", altu), arzá (en ves de "alzal", alçal). En Cartagena i alreoris el tiraeru es el mua-lu por -l. ex: mujel (en ves de "mujer"), amol (en ves de "amor"), hasel (en ves de "hazel"). Enos enfinitivus, n'Albaceti se conserva la -r cabera, peru en Murcia esta se múa. ex: pedille, cogello, atajallo, etc.

 Seseu i aspiración de -s cabera 
La -s cabera sueli d'aspiral-si. Esta es siempri sorda i ensordeci ala consonanti sonora qu'acontina.

3. L'asimilación regresiva de consonantis en grupus enternus cumu /ds/ (adscribir), /bs/ (substracción), /ks/ (exponente), /rs/ (intersticio), /ns/ (constar), /rn/ (carne), /rl/ (Carlos), /kt/ (contacto), /dk/ (adquirir) o /gd/ (Magdalena), la cual provoca la geminación del segunderu los sonius consonanticus (procesu que se culmina cona reución d'esta geminada cumu nel chascu de madalena).
4. L'aspiración de la /s/ implosiva; alanti de sordas (esplosivas) asimila el puntu d'articulación al del segunderu elementu (obippo, cáccara).

 Referencias 

 Biblografía 



 Atijus p'ahuera 
Enciclopeya en murcianu
Estuyus al tentu el murcianu
Estuyu comparativu entri el andalús i el murcianu
Llengua maere

Categoría:Palras d'España